open-index/open-wikipedia-markdown huggingface dataset:
பொட்டாசியம் தயோசல்பேட்டு

**பொட்டாசியம் தயோசல்பேட்டு** (*Potassium thiosulfate*) என்பது K2S2O3 என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். இந்த உப்பு ஒற்றைநீரேற்று, இருநீரேற்று மற்றும் ஐந்துநீரேற்று  போன்ற பல நீரேற்றுகளை உருவாக்கும். இவை அனைத்தும் வெள்ளை அல்லது நிறமற்ற திடப்பொருளாகும். பொட்டாசியம் தயோசல்பேட்டு  உரமாக பயன்படுகிறது.

## தயாரிப்பு
தயோசல்பேட்டு உப்புகள் தனிம கந்தகத்துடன் சல்பைட்டு அயனியின் எதிர்வினையாலும், சல்பைடுகளின் முழுமையற்ற ஆக்சிசனேற்றத்தாலும் உற்பத்தி செய்யப்படுகின்றன. எடுத்துக்காட்டாக, பொட்டாசியம் ஐதராக்சைடுடன்  அம்மோனியம் ஐதராக்சைடு, கந்தக டை ஆக்சைடு மற்றும் தனிம கந்தகம் ஆகியவற்றை ஒன்றாகச் சேர்த்து வினைபுரியச் செய்வதன் மூலம் இந்த உப்பு தயாரிக்கப்படுகிறது. தயோசல்பேட்டுகள் நடுநிலை அல்லது காரக் கரைசல்களில் நிலையாக இருக்கும், ஆனால் அமிலக் கரைசல்களில் இவை நிலைப்புத் தன்மையுடன் இருக்காது. ஏனெனில் கந்தக டை ஆக்சைடு மற்றும் கந்தகமாக விகிதவியலுக்கு ஒவ்வா முறையில் சிதைகிறது.

:S2O32− + 2 H+  → SO2 + "S" + H2O

இந்த பண்பின் காரணமாக, இது உலோகங்களை, குறிப்பாக இரும்பை கொடுக்கிணைத்தல் மூலம் பிணைக்க முடியும்.

## வினைகள்
தயோசல்பேட்டு அயோடினுடன் வினைபுரிந்து டெட்ராதயோணேட்டைக் கொடுக்கிறது.  இந்த நிலையில் பொட்டாசியம் தயோசல்பேட்டு  அயோடினுடன் வினைபுரிந்து பொட்டாசியம் டெட்ராதயோணேட்டு  மற்றும் பொட்டாசியம் அயோடைடை உருவாக்குகிறது:

:2 K2S2O3 + I2 → K2S4O6 + 2 KI

தயோசல்பேட்டு மற்ற உலோகங்களுடன் சேர்ந்து பல்வேறு அணைவுச் சேர்மங்களை விரிவாக உருவாக்குகிறது. வெள்ளி அடிப்படையிலான புகைப்படம் எடுத்தல் சகாப்தத்தில், தயோசல்பேட்டு ஒரு "நிறுத்தும்" வினையாக்கியாக பெரிய அளவில் நுகரப்பட்டது. வெள்ளி ஆலைடுகளைக் கரைக்கும் தயோசல்பேட்டின் திறனை இந்தப் பயன்பாடு பயன்படுத்துகிறது. தங்கம் (சோடியம் தயோசல்பேட்டு) மற்றும் வெள்ளியை அவற்றின் தாதுக்களில் இருந்து சயனைடுக்கு குறைவான நச்சுத்தன்மையுள்ள மாற்றாக பிரித்தெடுக்க தயோசல்பேட்டு பயன்படுத்தப்படுகிறது.

## பயன்கள்
நைட்ரேட்டாக்கத்தை தாமதப்படுத்தும் இதன் திறன் காரணமாக, தனியாக அல்லது யூரியா மற்றும்/அல்லது யூரியா அம்மோனியம் நைட்ரேட்டுடன் சேர்த்து பொட்டாசியம் தயோசல்பேட்டு பொதுவாக உரமாகப் பயன்படுத்தப்படுகிறது. இதனால் நைட்ரசு ஆக்சைடு வெளியேற்றத்தைக் குறைக்கும் திறனும் கிடைக்கிறது. இது மண்ணிலிருந்து வெளியாகும் புகைப் பொருட்களின் அளவையும் குறைக்கும்.  தனியாகப் பயன்படுத்தினால், 	தாவர நச்சுத்தன்மை அறிகுறிகளை ஏற்படுத்தும் திறன் காரணமாக இது மிகவும் நீர்த்த கரைசலில் பயன்படுத்தப்படுகிறது. கந்தக  அமிலத்தை உற்பத்தி செய்வதற்காக தனிம கந்தகம் ஆக்சிசனேற்றம் செய்யப்படுவதால் இந்த நச்சுத்தன்மை ஏற்படுகிறது.

## மேற்கோள்கள்

பகுப்பு:பொட்டாசியம் சேர்மங்கள்
பகுப்பு:தயோசல்பேட்டுகள்
சுதந்திர பாரத கட்சி

**சுதந்திர பாரத கட்சி** (Swatantra Bharat Paksh) என்பது இந்தியாவின்  மகாராட்டிரா மாநிலத்தில்  உள்ள ஓர் அரசியல் கட்சியாகும். இது 1994 இல்  சரத் அனந்த்ராவ் சோசி என்பவரால் நிறுவப்பட்டது. இக்கட்சியானது சி. ராஜகோபாலாச்சாரியின்   சுதந்திரக் கட்சியின் வழித்தோன்றலாகும் . இது 2004 மகாராட்டிரா சட்டமன்றத் தேர்தலில் ஒரு தொகுதியில்  வென்றது. ராசுரா சட்டமன்றத் தொகுதியில் போட்டியிட்ட வாமன்ராவ் சதாப் போட்டியிட்டார். இக்கட்சியானது  மொத்தம் 7 வேட்பாளர்களை அறிவித்தது. கட்சியின் நிறுவனர் சரத் அனந்த்ராவ் சோசி  2004 முதல் 2010 வரை ராஜ்யசபா உறுப்பினராக இருந்தார்.இந்தக் கட் சி பாரதிய ஜனதா கட்சி   மற்றும் சிவசேனா கட்சிகளுடன் கூட்டணி வைத்தது.

## மேற்கோள்கள்

பகுப்பு:மகாராட்டிர அரசியல் கட்சிகள்
ராசுரா சட்டமன்றத் தொகுதி

**ராசுரா சட்டமன்றத் தொகுதி** (Rajura Assembly constituency) என்பது இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது  சந்திரபூர் மாவட்டத்தில் அமைந்துள்ள ஆறு தொகுதிகளில் ஒன்றாகும். இது சந்திரபூர் மக்களவைத் தொகுதிக்கு உட்பட்டதாகும். 
## சட்டமன்ற உறுப்பினர்கள்

## தேர்தல் முடிவுகள்
### 2024

## மேற்கோள்கள்

பகுப்பு:சந்திரபூர் மாவட்டம்
பகுப்பு:மகாராட்டிர சட்டமன்றத் தொகுதிகள்
திறை செலுத்தும் அரசுகள்

**திறை செலுத்தும் அரசுகள்** அல்லது **அடிமை அரசுகள்** (*vassal state*), போரில் தோற்ற அல்லது பேரரசுக்கு அடங்கி ஆட்சி செய்யும்  சிற்றரசுகள் ஆண்டுதோறும் பேரரசுக்கு திறை செலுத்துவதுடன், போரின் போது  பேரரசுக்கு படைகள் அனுப்பி உதவிட கடமைப்பட்டுள்ளார். இந்நடைமுறைகள் கிமு 300 ஆண்டுகளுக்கு முன்னர் பண்டைய எகிப்திய இராச்சியம், மெசொப்பொத்தேமியாவின் இட்டைட்டு பேரரசு மற்றும் புது அசிரியப் பேரரசு மற்றும் பாரசீகத்தின் அகாமனிசியப் பேரரசு, துருக்கியின் உதுமானியப் பேரரசு மற்றும் பல பேரரசுகள் ஆண்ட ஆட்சியில் இருந்தது. 

பேரரசர்களுக்கும் அடிமை அரசர்களுக்கும் இடையிலான உறவுகள் வரையறைக்கப்பட்டது. அடிமை அரசர்கள் சுதந்திரமாக ஆட்சி செய்தாலும்; எல்லைகளை விரிவுபடுத்தத் கூடாது. மேலும் தாங்கள் திறை செலுத்தும் பேரரசர்களுக்கு தெரியாமல் பிற ஆட்சியாளர்களிடம் அரசியல் மற்றும் இராணுவ ஒப்பந்தம் ஏதும் செய்ய இயலாது. பேரரசரின் ஆணைகளை திறை செலுத்தும் சிற்றரசர்கள் நடைமுறைப்படுத்த வேண்டும். 

ஐரோப்பாவின் குடியேற்ற ஆட்சிப் பகுதிகளில் அடிமை அரசுகள் என்பதற்கு பதிலாக  நாகரீகமாக சொற்களில் அழைக்கப்படுகிறது. காலனியாதிக்கம் ஆட்சியாளர்கள் அடிமை அரசுகளை  சுதேச சமஸ்தானங்கள், பொம்மை அரசு, காப்பாட்சிக்குட்பட்ட அரசு மற்றும் துணை அரசுகள் என்று அழைத்தனர்.
## இதனையும் காண்க
* மேலாட்சி அரசு முறை
## மேற்கோள்கள்

### உசாத்துணை

* 
* 
* 
* 

பகுப்பு:அரசாட்சி முறைமைகள்
சந்திரபூர் சட்டமன்றத் தொகுதி (மகாராட்டிரா)

**சந்திரபூர் சட்டமன்றத் தொகுதி** (Chandrapur Assembly constituency) என்பது மேற்கு இந்தியாவின் மகாராட்டிர மாநில சட்டப்பேரவையில் 288 உள்ள  சட்டமன்றத் தொகுதிகளில் ஒன்றாகும். இந்த தொகுதி சந்திராபூர் மாவட்டத்தில்  உள்ளது.சந்திரப்பூர் மக்களவைத் தொகுதிக்கு உட்பட்டதாகும்.தொகுதி எல்லை நிர்ணயம் 2008 இல் நடந்தது 
## சட்டமன்ற உறுப்பினர்கள்

## தேர்தல் முடிவுகள்

## மேற்கோள்கள்
 

பகுப்பு:மகாராட்டிர சட்டமன்றத் தொகுதிகள்
புக்கிட் ஜாலில் எல்ஆர்டி நிலையம்

**புக்கிட் ஜாலில் எல்ஆர்டி நிலையம்** (ஆங்கிலம்: *Bukit Jalil LRT Station*; மலாய்: *Stesen LRT Bukit Jalil*; சீனம்: 武吉加里爾站) என்பது மலேசியா, கோலாலம்பூர், செரி பெட்டாலிங் வழித்தடத்தில் அமைந்துள்ள குறைந்த உயர்வு  *(Low rise)* இலகு தொடருந்து *(LRT)* நிலையமாகும்.

புக்கிட் ஜாலில் தேசிய அரங்கம் (*Bukit Jalil National Stadium* அல்லது *National Sports Complex*) என்று முன்பு அழைக்கப்பட்ட கோலாலம்பூர் விளையாட்டு நகரத்திற்கு (*KL Sports City)* அருகாமையில் இந்த நிலையம் அமைந்து உள்ளது. அதன் காரணமாக விளையாட்டு இரசிகர்கள் பலராலும் இந்த நிலையம் பயன்படுத்தப்படுகிறது.

இந்த நிலையம் காலை 6.00 மணிக்கு திறக்கப்பட்டு, தினமும் இரவு 11.25 மணிக்கு மூடப்படும்; இருப்பினும் முக்கிய நிகழ்வுகளின் போது, ​​அதன் இயக்க நேரம் நீட்டிக்கப்படுகிறது.

## பொது

புக்கிட் ஜாலில் எல்ஆர்டி நிலையம் முன்பு **சுக்கான் நெகாரா நிலையம்** *(Sukan Negara station)* என்று அழைக்கப்பட்டது.

இஸ்டார் எல்ஆர்டி அமைப்பின் *(STAR-LRT System)* இரண்டாம் கட்டத்தின் ஒரு பகுதியாக 15 கி.மீ. தொலைவிற்கு 11 நிலையங்கள் கட்டப்ப்பட்டன. அந்த நிலையங்களில் இந்த புக்கிட் ஜாலில் எல்ஆர்டி நிலையமும் ஒன்றாகும். இந்த நிலையம் 11 சூலை 1998 அன்று திறக்கப்பட்டது.

### அமைவு

செரி பெட்டாலிங் எல்ஆர்டி நிலையத்திற்கு முன்னரும்; சுங்கை பீசி நிலையத்திற்கு பின்னரும் புக்கிட் ஜாலில் எல்ஆர்டி நிலையம் அமைந்துள்ளது. 

கோலாலம்பூர் விளையாட்டு நகரத்தின் மையப் பகுதியில் இந்த நிலையம் அமைந்துள்ளதால், உள்நாடு வெளிநாட்டு விளையாட்டு ரசிகர்களுக்கு எளிதான போக்குவரத்து அணுகலையும் வழங்குகிறது. 

மலேசிய தொழில்நுட்ப பூங்காவிற்கு *(Technology Park Malaysia)* மிக அருகில் உள்ள தொடருந்து நிலையம் இதுவாகும். மலேசிய தொழில்நுட்ப பூங்கா என்பது மலேசியாவின் அறிவு சார்ந்த தொழில்களுக்கான உயர் ஆய்வு மற்றும் மேம்பட்ட ஆய்வு மையமாகும்.

## அமைப்பு

## அம்பாங் வழித்தடம்–செரி பெட்டாலிங் வழித்தடம்

அம்பாங் வழித்தடம்; செரி பெட்டாலிங் வழித்தடம் (ஆங்கிலம்: *LRT Ampang Line* - *LRT Sri Petaling Line*) என்பது மலேசியா  கிள்ளான் பள்ளத்தாக்கு பகுதியில் அமைந்துள்ள இலகு விரைவு தொடருந்து வழித்தடங்கள் (*Light Rapid Transit Line*) (**LRT**) ஆகும். 

இந்த இரு வழித்தடங்களின் ஒருங்கிணைந்த வலையமைப்பு 36 நிலையங்களைக் கொண்டது; மற்றும் 45.1 கிலோமீட்டர் (28.0 மைல்) நீளம் கொண்ட தடங்களைக் கொண்டுள்ளது. மலேசியாவில் செந்தர இரும்புப் பாதை மற்றும் தானியங்கி தொடருந்துகளைப் பயன்படுத்திய முதல் வழித்தடங்கள் இவைவே ஆகும்.

## காட்சியகம்
**புக்கிட் ஜாலில் எல்ஆர்டி நிலையத்தின் காட்சிப் படங்கள்**

File:The platform of Bukit Jalil LRT Station.jpg|2017
File:The concourse area of Bukit Jalil LRT Station.jpg|2017
File:Towards the faregates of Bukit Jalil LRT Station.jpg|2017
File:Bukit Jalil LRT Station stairs (220713).jpg|2022


## மேலும் காண்க
* புக்கிட் ஜாலில் தேசிய அரங்கம்
* புக்கிட் சாலில் நெடுஞ்சாலை
* மலேசிய தேசிய விளையாட்டு மன்றம்
* கூட்டரசு சாலை 217 (மலேசியா)
* கோலாலம்பூர் சாலைகளின் பட்டியல்
* கிள்ளான் பள்ளத்தாக்கின் ஒருங்கிணைந்த போக்குவரத்து அமைப்பு

## மேற்கோள்கள்

* Trains collide on LRT line (updated)

## வெளி இணைப்புகள்

பகுப்பு:மலேசியத் தொடருந்து நிலையங்கள்
பகுப்பு:கோலாலம்பூர் கூட்டாட்சியின் தொடருந்து நிலையங்கள்
தாரா (சிரியா)

**தாரா** (*Daraa*), சிரியா நாட்டின்  தாரா ஆளுநரகம், தாரா மாவட்டம் மற்றும் தாரா வருவாய் வட்டத்தின் தலைமையிட நகரம் ஆகும். இது சிரியாவின் தென்மேற்கில், சிரியா-ஜோர்டான் எல்லையிலிருந்து 13 கிலோ மீட்டர் தொலைவிலும்; நாட்டின் தலைநகரான டமாஸ்கசுகிற்கு தெற்கே 113 கிலோ மீட்டர் தொலைவிலும் உள்ளது.

2004ஆம் ஆண்டின் கணக்கெடுப்பின்படி, தாரா நகரத்தின் மக்கள் தொகை 97,969 ஆகும். இதன் மக்கள் தொகையில் சன்னி இசுலாம் மக்கள் பெரும்பான்மையாக உள்ளனர்.சிரியாவின் பரிணாம வளர்ச்சியில் தாரா நகரம் தொட்டிலாக விளங்கியது. சிரிய அதிபராக இருந்த பசார் அல்-அசத் அரசை விமர்சனம் செய்து சுவரோவியம் வரைந்த 15 சிறுவர்களை காவலர்கள் கைது செய்யப்பட்டு சிறையில் அடைத்தனர். 
## சிரியா உள்நாட்டுப் போர்
நவம்பர் மற்றும் டிசம்பர் 2024ஆம் ஆண்டில் நடைபெற்ற குறுகிய கால சிரிய உள்நாட்டுப் போரில் அல்-சாம் விடுதலை அமைப்பினர் 6 டிசம்பர் 2024 அன்று தாரா நகரத்தைக் கைப்பற்றினர். 
## தட்பவெப்பம்
தாரா நகரம் கோப்பென் காலநிலை வகைப்பாடு கொண்டது..

## மேற்கோள்கள்

## உசாத்துணை

*
*
*
*
* 
*
*  
*

## மேலும் படிக்க
*T.E. Lawrence, (various editions) *[[Seven Pillars of Wisdom]]*, Chapter LXXX

## வெளி இணைப்புகள்
* Official Site of Daraa Governorate 
* s:Encyclopaedia Biblica/Ecclesiasticus-Eglon (king)#EDREI
*Map of the town, Google Maps
*Deraa-map; 22L

பகுப்பு:சிரிய நகரங்கள்
கிராம விடியல்

**ஐடிஎஃப்சி பாரத் லிமிடெட்** (IDFC Bharat Ltd) என்பது தமிழ்நாட்டில் செயல்படும் ஒரு சிறுநிதி நிறுவனம் (முன்னர் இது கிராம விடியல் என அறியப்பட்டது)  1993 முதல், 80 ரூபாய்க்கும் குறைவான தினசரி வரவுடைய பெண்களுக்கு இந்த நிறுவனம் முறையான அணுகல் இல்லாமல் பெண்களுக்கு சிறிய கடன்களை வழங்கியுள்ளது.

## வரலாறு
2007 இல், கிராம விடியல் ஒரு தொண்டு அறக்கட்டளையிலிருந்து ஒழுங்குபடுத்தப்பட்ட வங்கி அல்லாத நிதி நிறுவனமாக ( NBFC ) மாறியது. NBFC என்ற அதன் நிலை, கிராம விடியலை அரசாங்க ஒழுங்குமுறையின் கீழ் கொண்டுவருகிறது, இருந்தபோதிலும் அந்த நிறுவனம் அதிக அளவு பங்கு மூலதனத்தை எடுத்துக்கொள்ள அனுமதிக்கும்.2012 இல் 15 பில்லியன் (US$400,000,000) கடன்கள் நிலுவையில் உள்ளன 

## கடன் வசதிகள்
கிராம விடியல் அதன் உறுப்பினர்களுக்கு பல்வேறு கடன்களை வழங்குகிறது. 

## பிற சேவைகள்
கிராம விடியல் இந்தியாவின் மிகப்பெரிய நுண் காப்பீடு வழங்குநர்களில் ஒன்றாகும், மேலும் நுண்காப்பீடு பற்றிய ஆய்வுக்காக 2005-ஆம் ஆண்டில் பன்னாட்டுத் தொழிலாளர் அமைப்பினால் ஆய்வு செய்யப்பட்டது  

## முதலீட்டாளர்கள்
சன் மைக்ரோசிஸ்டம்சின் இணை நிறுவனரும், மூலதன நிறுவனமான கிளைனர் பெர்கின்ஸ் நிறுவனத்தின் முன்னாள் பங்குதாரருமான வினோத் கோஸ்லா முதன்மையான  முதலீட்டாளர்களில் ஒருவராவார். அடுத்ததாக *யூனிட்டஸ் ஈக்விட்டி ஃபண்டிலிருந்து* அதிக முதலீடு வந்துள்ளது, சுமார் 23.6 மில்லியன் டாலர் நிதியாகும். 2016 ஆம் ஆண்டில், கிராம விடியல் ஐடிஎஃப்சி ஃபர்ஸ்ட் வங்கி லிமிடெட்டால் (முன்பு ஐடிஎஃப்சி வங்கி லிமிடெடாக அறியப்பட்டது) கையகப்படுத்தப்பட்டது. பின்னர், கிராம விடியல் என்பதிலிருந்து ஐடிஎஃப்சி பாரத் லிமிடெட் என்று பெயர் மாற்றப்பட்டது.

## மேற்கோள்கள்


## வெளி இணைப்புகள்

* கிராமீன் அறக்கட்டளை
* ASA-GV, சமூக மாற்றங்களுக்கான செயல்பாட்டாளர்கள் - கிராம விடியல்
* ச-தன், சமூக மேம்பாட்டு நிதி நிறுவனங்களின் சங்கம்
* யுனிடஸ் குழுமம், உலகளாவிய வறுமைக்கான சந்தை அடிப்படையிலான தீர்வுகள்
பகுப்பு:சிறுநிதி நிறுவனங்கள்
சென்னை பத்திரிகையாளர் மன்றம்

**சென்னை பத்திரிகையாளர் மன்றம்** அல்லது சென்னை பிரஸ் கிளப் என்பது சென்னையில் உள்ள பத்திரிகையாளர்களின் ஒரு கூட்டமைப்பாகும். இது *மெட்ராஸ் பிரஸ் கிளப்* என்ற பெயரில் 1972 ஆம் ஆண்டு பத்திரிகையாளர்கள் நலனைப் பாதுகாக்க உருவாக்கப்பட்ட அரசு சார்பற்ற அமைப்பாகும். தமிழ்நாடு சங்கங்களின் பதிவுச் சட்டம், 1975-ன் கீழ் 1997 இல் *சென்னை பிரஸ் கிளப்* என்ற பெயரில் பதிவு செய்யப்பட்ட அமைப்பானது. 1999 ஆம் ஆண்டிற்குப் பிறகு 2024 டிசம்பரில் பதிவுத்துறைச் சட்டப்படி தேர்தல் நடக்கிறது.

## எஸ் ஆர் எம் மாளிகை
சென்னை சேப்பாக்கத்திலுள்ள இதன் அலுவலகத்தின் கீழ்த்தளத்தில் செய்தியாளர் சந்திப்பிற்கான அறையும் மேல்தளத்தில் நூலகமும் உள்ளன. பல்வேறு நிகழ்வுகளின் அறிவிப்புகள், அமைப்புகளின் ஊடகச் சந்திப்பு இந்த எஸ். ஆர். எம். மாளிகையில் நிகழ்கின்றன.

## குறிப்பிடத்தக்க நிகழ்வுகள்
# செய்தி வெளியீடு, செய்தி சேகரித்தல் போன்ற ஊடகப்பணியின் போது தாக்கப்படும் பத்திரிகையாளர்களுக்குத் தொடர்ந்து குரல் கொடுத்து வருகிறது.
# செய்தியாளர்கள் மீது பொதுவெளியில் பரப்பப்படும் அவதூறு, அச்சுறுத்தல் உள்ளிட்ட செயல்களையும் கண்டித்து வருகிறது.
# ஊடகங்கள் மீது நடத்தப்படும் தாக்குதல்களையும் கண்டித்து வருகிறது.

## மேற்கோள்கள்

பகுப்பு:இந்திய ஊடகங்கள்
பகுப்பு:தமிழ்நாட்டு அமைப்புகள்
மலேசிய தொழில்நுட்ப பூங்கா

**மலேசிய தொழில்நுட்ப பூங்கா** (மலாய்:*Taman Teknologi Malaysia*; ஆங்கிலம்:*Technology Park Malaysia*) என்பது மலேசியா, கோலாலம்பூர், புக்கிட் ஜாலில் புறநகர்ப் பகுதியில் உள்ள ஓர் உயர் அறிவியல் தொழில்நுட்ப நகரமாகும். இதன் மொத்த நிலப்பரப்பு 750 ஏக்கர் (3.0 கிமீ2); இந்தப் பூங்கா குறிப்பிட்ட செயல்பாடுகளுடன் 13 அறிவியல் தொழில்நுட்பக் கட்டிடங்களைக் கொண்டுள்ளது.

இந்தப் பூங்கா நிறுவப்பட்டதில் இருந்து, அறிவியல் தொழில்நுட்பத் துறை; கண்டுபிடிப்புகளின் வளர்ச்சிகளை மேம்படுத்துவதற்கான சேவைகள் துறை; அவை தொடர்பான தொழில்நுட்பத் துறை; ஆய்வு மேம்பாட்டுத் திறனைக் கொண்ட கட்டமைப்புகள் போன்றவற்றுக்கான அறிவியல் தொழில்நுட்ப வழிகாட்டுதல்களை வழங்கி வருகிறது.

## பொது
### சேவைகள்

* பல்வகை தொழிநுட்பத் துறைகளின் பரிமாற்றத்திற்கான கருத்துரை
* திட்ட மேலாண்மை
* உத்திசார் மேலாண்மை
* சந்தை ஆய்வுப் பணிகள்
* வாய்ப்புகளுக்கான பகுப்பாய்வு
* தொழில்முறை மேம்பாட்டு திட்டங்கள்
* தொழில்நுட்பத்தின் வணிக மயமாக்கத்திற்கு ஆதரவளித்தல்
* தொழில்நுட்ப வணிகமயமாக்கலுக்கான உதவிகள்
* கருத்துரைச் சேவைகள்

## அமைப்புகள்

*அஸ்ட்ரோ மலேசியா நிறுவனம் - *(Astro All Asia Networks)*
*ஆசிய பசிபிக் தொழில்நுட்ப புத்தாக பல்கலைக்கழகம் - *(Asia Pacific University of Technology & Innovation)* 
*மிமோஸ் -  *(MIMOS)* 
*ஐரிஸ் நிறுவனம் - *(IRIS Corporation Berhad)*
* எக்சோசிஸ் நிறுவனம் - *(HexoSys SDN BHD)*
* எச்சிஎல் மலேசியா நிறுவனம் - *(HCL Axon Malaysia SDN BHD)*
* சாப்ட்வேர் இன்டர்நேசனல் நிறுவனம் - *(Software International Corporation SDN BHD)*
* ஏசிஇ பயிற்சி நிறுவனம் - *(ACE Training Malaysia)*
* சின்னர்ஜி லோக் நிறுவனம் - *(Synergy Log In Systems Sdn Bhd)*

## மேலும் காண்க

* சைபர்ஜெயா
* விரைவுத் தொடருந்து இணைப்பு
* கேஎல்ஐஏ விரைவுத் தொடருந்து
* கேஎல்ஐஏ போக்குவரத்து
* துங்கு அப்துல் ரகுமான் பல்கலைக்கழகம் (UTAR)
* கூலிம் உயர் தொழில்நுட்பத்துறை பூங்கா

## மேற்கோள்கள்

## வெளி இணைப்புகள்

பகுப்பு:மலேசிய அமைப்புகள்
பகுப்பு:மலேசிய நிறுவனங்கள்
பகுப்பு:மலேசிய பல்லூடகப் பெருவழி
கண்ணம்பாறை

**கண்ணம்பாறை** (*Kannambra*) என்பது இந்தியாவின் கேரள மாநிலம், பாலக்காடு மாவட்டத்தில் உள்ள ஒரு கிராம ஊராட்சி ஆகும். இது கண்ணம்பாறை-I மற்றும் கண்ணம்பாறை-II ஆகிய கிராமங்கள் அடங்கிய ஒரு உள்ளாட்சி அமைப்பு ஆகும். 

* இந்த ஊர் கண்ணாம்பாறை வேலாவுக்கு பிரபலமானது. இது ஆண்டுதோறும் மே 24 / 25 ஆகிய நாட்களில் கொண்டாடப்படுகிறது. இந்த வேலா பாலக்காடு மாவட்டத்தின் பழமையான திருவிழாவாகும். பாலக்காட்டில் மிகப்பெரிய திருவிழா கண்ணாம்பிர வேலாவாகும். பாலக்காடு மாவட்டத்தில் தற்போது மிகப்பெரிய வாணவேடிக்கை நடப்பதாகவும்  கண்ணாம்பாறை வேலா உள்ளது.
* இது சக்கா வேலா என்றும் அழைக்கப்படுகிறது. இது கண்ணாம்பிர பகவதி கோவிலில் நடத்தப்படுகிறது.
* பாலக்காடு மாவட்டத்தில் மிகவும் பழமையான திருவிழா
* இந்த விழா குறித்து வில்லியம் லோகன் எழுதிய மலபார் விவர ஏட்டில் குறிப்பிடப்பட்டுள்ளது

## மக்கள்வகைப்பாடு
2011 இந்திய மக்கள் தொகை கணக்கெடுப்பின்படி, கண்ணம்பாறை-I இன் மொத்த மக்கள் தொகை 13,737 ஆகும். இதில் 6,647 பேர் ஆண்கள்,  7,090 பேர் பெண்களாவர். 2011 இந்திய மக்கள் தொகை கணக்கெடுப்பின்படி, கண்ணம்பாறை-II இன் மொத்த மக்கள் தொகை 10,758 ஆகும். இதில் 5,167 பேர் ஆண்கள், 5,591 பேர் பெண்களாவர்.

## மேற்கோள்கள்

பகுப்பு:பாலக்காடு மாவட்டத்திலுள்ள கிராமங்கள்
பண்டைய நினைவுச்சின்னங்கள், தொல்லியல் தளங்கள், எச்சங்கள் சட்டம்

**பண்டைய நினைவுச்சின்னங்கள், தொல்லியல் தளங்கள், எச்சங்கள் சட்டம்** (அல்லது **ப. நி. தொ. த. எ. சட்டம்-AMASR Act**) என்பது இந்திய நாடாளுமன்றத்தினால் இயற்றப்பட்ட ஒரு சட்டமாகும். இது பண்டைய மற்றும் வரலாற்று நினைவுச்சின்னங்களையும், தேசிய முக்கியத்துவம் வாய்ந்த தொல்லியல் தளங்களையும், எச்சங்களையும் பாதுகாக்கவும், தொல்லியல் அகழ்வாராய்ச்சிகளை ஒழுங்குபடுத்தவும், சிற்பங்கள், பிற ஒத்த பொருட்களுக்குப் பாதுகாப்பினை வழங்குகிறது. இச்சட்டம் 1958-ல் நிறைவேற்றப்பட்டது.

இந்தச் சட்டத்தின் விதிகளின் கீழ் இந்தியத் தொல்லியல் துறை செயல்படுகிறது.

நினைவுச்சின்னத்திலிருந்து 100 மீட்டருக்குள் உள்ள பகுதி தடைசெய்யப்பட்ட பகுதி என்று விதிகள் தெரிவிக்கின்றன. மேலும், நினைவுச்சின்னத்திலிருந்து 200 மீட்டருக்குள் உள்ள பகுதி ஒழுங்குபடுத்தப்பட்ட பகுதியாகும். இந்தப் பகுதியில் உள்ள கட்டிடங்களின் பழுது அல்லது மாற்றங்கள் ஏதேனும் இருந்தால் அதற்கு முன் அனுமதி தேவைப்படுகிறது.

2023ஆம் ஆண்டில் இந்தியக் கலாச்சார அமைச்சர் இந்தச் சட்டத்தில் திருத்தங்கள் விரைவில் எதிர்பார்க்கப்படலாம் என்று தெரிவித்தார்.

## மேலும் காண்க
* பண்டைய நினைவுச்சின்னங்கள் பாதுகாப்புச் சட்டம் 1904

## மேற்கோள்கள்

பகுப்பு:இந்தியத் தொல்லியல்
பகுப்பு:இந்திய அரசின் சட்டங்கள்
பகுப்பு:இந்தியாவில் சட்டம்
பாலக் பனீர்

**பாலக் பனீர்** (*Palak paneer*- [Paːlək pəniːɾ] அல்லது **பாலக் சேனா** என்பது ஓர் இந்திய உணவு ஆகும். இது சேனா அல்லது பனீர் கொண்ட கீரை உணவு ஆகும். இந்தி, மராத்தி, குசராத்தி உள்ளிட்ட பிற இந்திய மொழிகளில் **கீரை** என்பது *பாலக்* என்று அழைக்கப்படுகிறது. 

பாலக் சேனா மற்றும் சாக் சேனா என்ற சொற்கள் சில நேரங்களில் ஆங்கிலத்தில் பேசும் நாடுகளில் உள்ள உணவகங்களில் ஒன்றுக்கொன்று மாற்றாகப் பயன்படுத்தப்படுகின்றன. இருப்பினும், சாக் சேனா பாரம்பரிய பாலக் சேனாவிலிருந்து வேறுபட்டது. இதில் கடுகு கீரைகள் போன்ற பிற பச்சை இலை காய்கறிகள் சேர்க்கப்படும். ஆனால் பாலக் பனீரில் கீரை மட்டுமே சேர்க்கப்படும். தபா உணவகங்கள் பெரும்பாலும் பாலக் சேனாவினைச் சுவை மிகு உணவாகப் பரிமாறுகின்றன.

## செய்முறை
பாலக் பனீரைத் தயார் செய்ய முதலில் கீரையினைச் சுத்தப்படுத்தி அவித்து வதக்கி எடுத்து வைத்துக்கொள்ள வேண்டும். பின்னர் பருப்பு, தக்காளி, வெங்காயம் முதலியவற்றைச் சுடு நீரில் வேகவைத்து கலவையாகக் கீரையுடன் சேர்க்கவேண்டும். இதன் பின்னர் வறுத்த பனீர் துண்டுகளைக் கீரைத் தக்காளி கலவையுடன் சேர்க்க வேண்டும். பாலக் பனீர் பொதுவாக இஞ்சி, பூண்டு, தக்காளி, கரம் மசாலா, மஞ்சள், மிளகாய்த் தூள், சீரகம் போன்ற மசாலா பொருட்களுடன் தயார் செய்யப்படுகிறது.

## பரிமாறுதல்
இடது|thumb|பாலக் பனீர் சோறுடன்
ரோட்டி, நான், புரோட்டா, மக்கி கி ரோட்டி அல்லது அரிசிச் சோற்றுடன் துணை உணவாக பாலக் பனீர் சூடாகப் பரிமாறப்படுகிறது. மேலும் இதனுடன் வெங்காயமும் சேர்த்துப் பரிமாறலாம்.

சமீப ஆண்டுகளில், பாலக் பனீரில் மாறுபாடுகள் உள்ளன. சூலை 2020-இல், பெங்களூரைச் சேர்ந்த உணவு பதிவர் ஒருவர் பாலக் பனீருடன் இட்லி சேர்ந்து மாற்றங்களுடன் பாலக் பனீர் தயார் செய்து வெளியிட்டார். இதில் ஒன்றிணைக்கப்பட்ட வட மற்றும் தென்னிந்திய பிரபல உணவுகளின் அசாதாரண கலவை குறித்து டுவிட்டர் மற்றும் இன்சுடாகிராமில் உரையாடல் தொடர்ந்தது.

## மேலும் காண்க

* சர்சோன் டா சாக்

## மேற்கோள்கள்

பகுப்பு:பஞ்சாபி உணவு வகைகள்
பகுப்பு:வட இந்திய உணவு வகைகள்
அந்தேரி கிழக்கு சட்டமன்றத் தொகுதி

**அந்தேரி கிழக்கு சட்டமன்றத் தொகுதி** (*Andheri East Assembly constituency*) என்பது மும்பை புறநகர் மாவட்டத்தில் அமைந்துள்ள 26 சட்டமன்றத் தொகுதிகளில் ஒன்றாகும்.

## கண்ணோட்டம்
இது மும்பை புறநகர் மாவட்டத்தில் உள்ள கோரேகான், வெர்சோவா, ஜோகேசுவரி கிழக்கு, திண்டோசி மற்றும் அந்தேரி மேற்கு ஆகிய ஐந்து சட்டமன்றத் தொகுதிகளுடன் மும்பை வடமேற்கு மக்களவைத் தொகுதியின் ஒரு பகுதியாகும்.

## சட்டப்பேரவை உறுப்பினர்கள்

^ இடைத் தேர்தல்

## தேர்தல் முடிவுகள்

### 2024

## மேற்கோள்கள்

பகுப்பு:மகாராட்டிர சட்டமன்றத் தொகுதிகள்
சிமூர் சட்டமன்றத் தொகுதி

**சிமூர் சட்டமன்றத் தொகுதி** (Chimur Assembly constituency) என்பது மேற்கு இந்தியாவின் மகாராட்டிரா மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இந்த தொகுதி சந்திரபூர் மாவட்டத்தில் உள்ளது. சிமூர், கட்சிரோலி-சிமூர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.தொகுதி எல்லை நிர்ணயம் 2008 இல் நடந்தது 

## சட்டமன்ற உறுப்பினர்கள்

## தேர்தல் முடிவுகள்
### 2024

## மேற்கோள்கள்
 

பகுப்பு:மகாராட்டிர சட்டமன்றத் தொகுதிகள்
தேசிய நெடுஞ்சாலை 503அ (இந்தியா)

{{Infobox road
| country = IND
| type = NH
| route = 503அ
| map = 
| map_custom = yes
| map_notes = 
| image = 
| image_notes = 
| spur_type = NH
| spur_of = 3
| ahn = 
| maint = இந்திய தேசிய நெடுஞ்சாலை ஆணையம்
| length_km = 209
| length_notes =  
| established = 
| allocation = 
| direction_a = மேற்கு
| terminus_a =   அமிருதசரசு 
| junction =
| direction_b = கிழக்கு
| terminus_b =  போதா 
| states =   பஞ்சாப் (இந்தியா), இமாச்சலப் பிரதேசம்
| destinations =  மேதா, குமான், சிறீ ஹர்கோபிந்பூர், தாண்டா, கோசிப்பூர்
| previous_type = NH
| previous_route =  502
| next_type = NH
| next_route = 504
}}

**தேசிய நெடுஞ்சாலை 503அ**, (*National Highway 503A (India)*) பொதுவாக தே. நெ. 503அ என்று அழைக்கப்படுகிறது. இது இந்தியாவின் தேசிய நெடுஞ்சாலை ஆகும். இது தேசிய நெடுஞ்சாலை 3-இன் ஒரு கிளைச்சாலை ஆகும். தேசிய நெடுஞ்சாலை 503அ இந்தியாவின் பஞ்சாப், இமாச்சலப் பிரதேசம் மாநிலங்கள் வழியாக ச் செல்கிறது.

## வழித்தடம்
; பஞ்சாப்
அமிருதசரசு, மேத்தா, குமன், ஸ்ரீ ஹர்கோபிந்த்பூர், தண்டா, ஹோஷியார்பூர். 

; இமாச்சலப் பிரதேசம்

உனா, பசோலி, பர்சார், சலோனி, போதா

## சந்திப்புகள்

:  அமிருதசரசு அருகேமுனையம்
:  தண்டா அருகே
:   ஹோஷியார்பூர் அருகே
:  உனா அருகே
:  போதா அருகே  முனையம்

## மேலும் காண்க
* இந்தியாவின் தேசிய நெடுஞ்சாலைகளின் பட்டியல்
* மாநில வாரியாக இந்தியாவில் உள்ள தேசிய நெடுஞ்சாலைகளின் பட்டியல்

## மேற்கோள்கள்

## வெளி இணைப்புகள்

* திறந்தவெளி தெரு வரைபடத்தில் என். எச். 503ஏ

பகுப்பு:இந்திய தேசிய நெடுஞ்சாலைகள்
பிரம்மபுரி சட்டமன்றத் தொகுதி

**பிரம்மபுரி சட்டமன்றத் தொகுதி** (Bramhapuri Assembly constituency) என்பது மேற்கு இந்தியாவின் மகாராட்டிரா மாநில சட்டப்பேரவையில் உள்ள  288 சட்டமன்றத் தொகுதிகளில் ஒன்றாகும். இந்தொகுதியானது சந்திரபூர் மாவட்டத்தில் அமைந்துள்ளது, மேலும் இது கட்சிரோலி-சிமூர் மக்களவை தொகுதிக்கு  உட்பட்ட ஓர் சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2024

## வெளியிணைப்புகள்
இந்திய தேர்தல் ஆணையம்
## மேற்கோள்கள்

பகுப்பு:சந்திரபூர் மாவட்டம்
பகுப்பு:மகாராட்டிர சட்டமன்றத் தொகுதிகள்
பால் மிட்டாய்

**பால் மிட்டாய்** (*Bal mithai;* குமானி: बाल मिठाई, *Bāl Mithai*) என்பது பழுப்பு நிற சாகலேட் போன்ற  இன்னட்டு சேர்த்த இனிப்பு ஆகும். இந்த இனிப்பு மிட்டாய், வறுத்த கோயாவினைக் கொண்டு தயாரிக்கப்படுகிறது. சர்க்கரை பூசப்பட்ட வறுத்த கசகசா விதைகளால் வெண் நிறப் பந்துகள் போன்று தயாரிக்கப்படுகிறது. இது இந்தியா குமாவுன் பகுதியில் பிரபலமான இனிப்பாகும்.

## வரலாறு
பால் மிட்டாய் குமாவுனில் தோன்றியது. இது இருபதாம் நூற்றாண்டின் முற்பகுதியில் அல்மோரா லால் சந்தைப் பகுதியைச் சேர்ந்த உள்ளூர் மக்களின் கண்டுபிடிப்பாகும். சூரிய கடவுளுக்கு முதன்மையாகச் செலுத்தப்பட்ட காணிக்கையாகப் பால் மிட்டாய் ஆரம்பக்காலத்தில் இருந்தது என்று அறிஞர்கள் நம்புகின்றனர்.

## தயாரிப்பு
பால் மிட்டாய் பேச்சுவழக்கில் 'சாக்லேட்' என்று அழைக்கப்படுகிறது. ஏனெனில் இதன் நிறம் சாக்லேட்டுன் ஒத்துப்போகின்றது.  பால் மிட்டாய் என்பது கோயா (கரும்பு சர்க்கரையுடன் ஆவியாக்கப்பட்ட பால் நுரை) அடர் பழுப்பு நிறமாக மாறும் வரை காய்ச்சுவதன் மூலம் தயாரிக்கப்படுகிறது. இதன் பின்னர் அறை வெப்பநிலையில் குளிர்விக்கப்பட்டு, சூடு ஆறிய பின்னர் சிறு சிறு துண்டுகளாக வெட்டப்பட்டு சர்க்கரைப் பாகில் தோய்த்தெடுத்து வறுத்த கசகசா விதைகளில் உருட்டி எடுத்து சிறிய பந்து போன்று செய்யப்படுகின்றன.

## பிரபலம்
பால் மிட்டாய் நீண்ட காலமாக அல்மோரா மாவட்டத்திலும் அண்டை மாவட்டமான குமாவுனின் ஒரு சிறப்பு அம்சமாக இருந்து வருகிறது. இதனுடன் சிங்கோரி, ஓக் இலைகளில் சுற்றப்பட்ட சுவையான கோயாவின் மற்றொரு தயாரிப்பாகும்.

## புவிசார் குறியீடுகள் பாதுகாப்பு
உள்ளூர் இனிப்பு தயாரிப்பாளர்களுக்கு அறிவுசார் சொத்துரிமை மற்றும் புவியியல் சார்ந்த குறியீடுகள் பாதுகாப்பு 1999ஆம் ஆண்டின் புவியியல் குறிகாட்டிகள் சட்டத்தின் கீழ் விழிப்புணர்வை ஏற்படுத்துவதற்கான சமீபத்திய நடவடிக்கை எடுக்கப்பட்டுள்ளது. இது குமாவோனின் அடையாளமாக இருக்கும் பால் மிட்டாய் மற்றும் சிங்கோரி போன்ற உள்ளூர் சிறப்பு இனிப்புகளுக்கான பாதுகாப்பிற்கு வழிவகுக்கும்.

## மேற்கோள்கள்

## வெளி இணைப்புகள்
* சாபத் பால் மிட்டாய் குமாவுன் கலா சில்ப் அவுர் சன்ஸ்கிரிதி www.himvan.com  

பகுப்பு:இந்திய இனிப்பு உணவுகள்
இந்திய கணக்கியல் தரநிலைகள்

**இந்திய கணக்கியல் தரநிலை** (**Ind _ AS**) என்பது இந்தியாவில் உள்ள நிறுவனங்களால் ஏற்றுக்கொள்ளப்பட்ட கணக்கியல் தரநிலையாகும், இது 1977 ஆம் ஆண்டில் ஒரு அமைப்பாக அமைக்கப்பட்ட கணக்கியல் தரநிலைகள் வாரியத்தின் (ஏ. எஸ். பி) மேற்பார்வையின் கீழ் வெளியிடப்பட்டது. இந்திய பட்டயக் கணக்காளர்கள் நிறுவனத்தின் (ICAI) கீழ் இயங்கும் "கணக்கியல் தரநிலைகள் வாரியத்தின்" (ஏ. எஸ். பி) குழுவில் அரசுத் துறை, கல்வியாளர்கள், ICAI போன்ற பிற தொழில்முறை அமைப்புகள், அசோச்சேம், CII, FICCI போன்ற நிறுவனங்களின் பிரதிநிதிகள் உள்ளனர். ICAI என்பது நாடாளுமன்ற சட்டத்தின் கீழ் அமைக்கப்பட்ட தன்னிச்சையான அமைப்பு ஆகும்.

இந்தியன் ஏஎஸ் ஆனது சர்வதேச நிதி அறிக்கையிடல் தரநிலைகள் (ஐ. எஃப். ஆர். எஸ்) போலவே பெயரிடப்பட்டு எண்ணப்படுகின்றன. தேசிய நிதி அறிக்கையிடல் ஆணையம் (என். எஃப். ஆர். ஏ) இந்த தரநிலைகளை பெருநிறுவன விவகார அமைச்சகத்திற்கு (எம். சி. ஏ.) பரிந்துரைக்கிறது. இந்தியாவில் உள்ள நிறுவனங்களுக்கு பொருந்தக்கூடிய கணக்கியல் தரங்களை எம். சி. ஏ அறிவிக்க வேண்டும். இன்றுவரை, எம்சிஏ 40 இண்ட் ஏஎஸ் நிலைகளை (இண்ட் ஏ. எஸ் 11 நிறுவனங்களால் நீக்கப்பட்டுள்ளது) அறிவித்துள்ளது. இது நிதி ஆண்டு 2015-16 முதல்  நிறுவனங்கள் தானாக முன்வந்து பின்பற்றலாம் மற்றும் 2016 முதல் 2017 வரை கட்டாய அடிப்படையில் பின்பற்றவேண்டும்.

## வரலாறு.
Ind-AS ஐ ஏற்றுக்கொள்வதற்கு முன்பு இந்தியா பொதுவாக ஏற்றுக்கொள்ளக்கூடிய கணக்கியல் கொள்கையிலிருந்து கணக்கியல் தரங்களைப் பின்பற்றியது.

## பொருந்தும் தன்மை
நிறுவனங்கள் தன்னார்வமாகவோ அல்லது கட்டாயமாகவோ Ind AS ஐப் பின்பற்ற வேண்டும். ஒரு நிறுவனம் இந்திய ஏஎஸ்-ஐ கட்டாயமாகவோ அல்லது தானாகவோ பின்பற்றினால், அது பழைய கணக்கியல் முறைக்கு திரும்ப முடியாது.

### கட்டாயப் பயன்பாடு (1ஏப்ரல்16)

* 500 கோடிக்கு குறையாத நிகர மதிப்புள்ள ஒவ்வொரு நிறுவனமும் (5 பில்லியன் டாலர்).

### 1 ஏப்ரல் 2018 அன்று கணக்கியல் காலத்திலிருந்து கட்டாய பயன்பாடு  அல்லது அதற்குப் பிறகு தொடங்குகிறது

* ஒவ்வொரு பட்டியலிடப்பட்ட நிறுவனமும்.
* 250 கோடி ரூபாய்க்கும் அதிகமாகவோ அல்லது அதற்கு சமமாகவோ நிகர மதிப்பு கொண்டவை, ஆனால் 500 கோடி ரூபாய்க்கும் குறைவாக உள்ளவை (கீழே குறிப்பிடப்பட்டுள்ள எந்தக் காலத்திற்கும்).

கடந்த நான்கு நிதியாண்டுகளுக்கான நிகர மதிப்பு சரிபார்க்கப்படும் (2013-14, 2014-15, 2015-16 மற்றும் 2016-17)

## இந்திய கணக்கியல் தரநிலைகளின் பட்டியல்

## விதிகள்
இண்டு-ஏஎஸ் சர்வதேச நிதி அறிக்கையிடல் தரநிலைகளோடு (ஐஎஃப்ஆர்எஸ்) இணங்குகிறது.

Ind-AS 107 நிதி கருவிகள் மற்றும் தொடர்புடைய அபாயங்கள் தொடர்பான வெளிப்பாடுகள் மற்றும் அத்தகைய அபாயங்களை நிர்வகிப்பதற்கான கொள்கைகள் ஆகியவற்றைக் கையாள்கிறது.

## மேலும் காண்க

## குறிப்புகள்

பகுப்பு:தர மேலாண்மை
பகுப்பு:இந்திய தர நிலைகள்
தேசிய நெடுஞ்சாலை 703அ (இந்தியா)

**தேசிய நெடுஞ்சாலை 703அ** (*National Highway 703A (India)*) பொதுவாக தெ. நெ. 703அ எனக் குறிப்பிடப்படுகிறது. இது இந்தியாவின் தேசிய நெடுஞ்சாலை ஆகும். இது தேசிய நெடுஞ்சாலை 3-இன் ஒரு துணைச்சாலையாகும். தே. நெ. 703அ இந்தியாவின் பஞ்சாப் மாநிலத்தின் வழியாகச் செல்கிறது.

## வழித்தடம்
ஜலந்தர்-கபுர்த்தலா-சுல்தான்பூர் லோதி-பிண்டி-மக்கு-மலுவாலியா வாலா-மல்லன்வாலா-இல்மேவாலா-ஆரிப்கே

## சந்திப்புகள்
:  ஜலந்தர் அருகே  முனையம்
:  மக்கு அருகே தே. நெ. 703பி
:  மக்கு அருகே 
:  ஆரிப்கே அருகே தே. நெ. 354 முனையம்

## மேலும் காண்க
* தேசிய நெடுஞ்சாலை மேம்பாட்டுத் திட்டம்

## மேற்கோள்கள்

## வெளி இணைப்புகள்
* திறந்தவெளி தெரு வரைபடத்தில் NH 703A
* 
{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "LineString",
        "coordinates": [
          [
            75.205068110372,
            31.167730102989
          ],
          [
            75.216140267876,
            31.168963912945
          ],
          [
            75.227160930372,
            31.169463307217
          ]
        ]
      }
    },
    {
      "type": "Feature",
      "properties": {},
      "geometry": {
        "type": "LineString",
        "coordinates": [
          [
            75.227178096247,
            31.169426587676
          ],
          [
            75.238250256371,
            31.169823164137
          ]
        ]
      }
    },
    {
      "type": "Feature",
      "properties": {},
      "geometry": {
        "type": "LineString",
        "coordinates": [
          [
            75.238181591558,
            31.169808475817
          ],
          [
            75.247880458046,
            31.170116923325
          ]
        ]
      }
    },
    {
      "type": "Feature",
      "properties": {},
      "geometry": {
        "type": "LineString",
        "coordinates": [
          [
            75.247846126294,
            31.170116923325
          ],
          [
            75.254025935865,
            31.1705575604
          ]
        ]
      }
    },
    {
      "type": "Feature",
      "properties": {},
      "geometry": {
        "type": "LineString",
        "coordinates": [
          [
            75.254008769989,
            31.170660374974
          ],
          [
            75.256824016833,
            31.17659408167
          ]
        ]
      }
    },
    {
      "type": "Feature",
      "properties": {},
      "geometry": {
        "type": "LineString",
        "coordinates": [
          [
            75.25682830601,
            31.176986955057
          ],
          [
            75.264930725098,
            31.205122819216
          ]
        ]
      }
    },
    {
      "type": "Feature",
      "properties": {},
      "geometry": {
        "type": "LineString",
        "coordinates": [
          [
            75.26462173671463,
            31.20557797556783
          ],
          [
            75.25948047637941,
            31.238943426847317
          ]
        ]
      }
    }
  ]
}


பகுப்பு:இந்திய தேசிய நெடுஞ்சாலைகள்
வரோரா சட்டமன்றத் தொகுதி

**வரோரா சட்டமன்றத் தொகுதி** (Warora Assembly Constituency) என்பது இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இதந் தொகுதியானது சந்திரபூர் மாவட்டத்தில் அமைந்துள்ள ஆறு தொகுதிகளில் ஒன்றாகும்.இது *2008 ஆம் ஆண்டு பாராளுமன்ற மற்றும் சட்டமன்ற தொகுதிகளின் எல்லை நிர்ணய ஆணை* நிறைவேற்றப்பட்ட பின்னர் உருவாக்கப்பட்டது. வரோரா, சந்திரபூர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2024

## வெளியிணைப்புகள்
இந்திய தேர்தல் ஆணையம்
## மேற்கோள்கள்
 

பகுப்பு:மகாராட்டிர சட்டமன்றத் தொகுதிகள்
அவுரங்காபாத் கிழக்கு சட்டமன்றத் தொகுதி

**அவுரங்காபாத் கிழக்கு சட்டமன்றத் தொகுதி** (*Aurangabad East Assembly constituency*) என்பது மகாராட்டிரவின் அவுரங்கபாத் மாவட்டத்தில் அமைந்துள்ள மகாராட்டிர சட்டமன்ற ஆறு தொகுதிகளில் ஒன்றாகும்.

இது வைஜப்பூர், கங்காபூர், அவுரங்காபாத் மத்தி, கன்னட் மற்றும் அவுரங்கபாத் மேற்கு ஆகிய ஐந்து சட்டமன்றத் தொகுதிகளுடன் அவுரங்காபாத் மக்களவைத் தொகுதியின் ஒரு பகுதியாகும்.

## சட்டப்பேரவை உறுப்பினர்கள்

## தேர்தல் முடிவுகள்

### 2024 நாடாளுமன்றத் தேர்தல்

### 2019 நாடாளுமன்றத் தேர்தல்

### 2014 சட்டமன்ற தேர்தல்

### சட்டமன்ற தேர்தல், 2009

 

### சட்டமன்ற தேர்தல், 2004

## மேற்கோள்கள்


பகுப்பு:மகாராட்டிர சட்டமன்றத் தொகுதிகள்
பகுப்பு:சத்திரபதி சம்பாஜிநகர்
தேசிய நெடுஞ்சாலை 703ஆ (இந்தியா)

**தேசிய நெடுஞ்சாலை 703ஆ** (*National Highway 703B (India)*) பொதுவாக தெ. நெ. 703ஆ எனக் குறிப்பிடப்படுகிறது. இது இந்தியாவின் தேசிய நெடுஞ்சாலை ஆகும். இது தேசிய நெடுஞ்சாலை 3-இன் ஒரு துணைச்சாலையாகும். தே. நெ. 703அ இந்தியாவின் பஞ்சாப் மாநிலத்தின் வழியாகச் செல்கிறது.

## வழித்தடம்
மோகா-கோட் இசி கான்-மக்கு-ஹரிகே-பிக்கிவிண்ட்-கல்ரா.

## சந்திப்புகள்
*  மோகாவில் 
*  மக்கு அருகே 
*  மக்குவில்
*  ஹரிகே 
*  பிக்கிவிண்ட்

## மேலும் காண்க
* தேசிய நெடுஞ்சாலை மேம்பாட்டுத் திட்டம்

## மேற்கோள்கள்

## வெளி இணைப்புகள்
* திறந்தவெளி தெரு வரைபடத்தில் தே. நெ. 703ஆ

பகுப்பு:இந்திய தேசிய நெடுஞ்சாலைகள்
தர்வா சட்டமன்றத் தொகுதி

**தார்வா சட்டமன்றத் தொகுதி** (*Darwha Assembly constituency*) என்பது இந்தியாவில் மகாராட்டிர மாநிலச் சட்டமன்றத் தொகுதிகளில் ஒன்றாகும். தார்வா சட்டமன்றத் தொகுதி 1972 முதல் 2004 தேர்தல்கள் வரை செயல்பாட்டிலிருந்தது. இத்தொகுதி யவத்மாள் மாவட்டத்தில் உள்ளது.

இது யவத்மாள்-வாசிம் மக்களவைத் தொகுதியின் ஒரு பகுதியாகும்.

## சட்டப்பேரவை உறுப்பினர்கள்

## தேர்தல் முடிவுகள்
### 2004

## மேற்கோள்கள்

பகுப்பு:யவத்மாள் மாவட்டம்
புக்கிட் ஜாலில்

**புக்கிட் ஜாலில்** (மலாய்; ஆங்கிலம்: *Bukit Jalil*; சீனம்: 武吉加里尔) என்பது மலேசியா, கோலாலம்பூர் கூட்டரசு பிரதேசத்தில் உள்ள ஒரு நகரம் ஆகும். இந்த நகரத்தின் கிழக்கில் கோலாலம்பூர் விளையாட்டு நகரம் உள்ளது; மேலும், வடக்கில் சா ஆலாம் விரைவுச்சாலை; தெற்கில் பூச்சோங்-சுங்கை பீசி நெடுஞ்சாலை; ஆகிய போக்குவரத்து அணுகல்கள் உள்ளன. 

1992 வரை இந்த நகரம் புக்கிட் ஜாலில் ரப்பர் தோட்டம் (Bukit Jalil Estate) என்று அழைக்கப்பட்டது. பின்னர் தேசிய விளையாட்டு வளாகம் 1998-ஆம் ஆண்டு காமன்வெல்த் விளையாட்டுப் போட்டிகளுக்காக *(1998 Commonwealth Games)* ஒரு புதிய நகரமாக உருவாக்கப்பட்டது. 

பின்னர் 1999-ஆம் ஆண்டு வெளியான என்ட்ராப்மென்ட் *(Entrapment)* எனும் திரைப்படத்தின் படப்பிடிப்பு இடமாகவும் புக்கிட் ஜாலில் புறநகர்ப் பகுதி பயன்படுத்தப்பட்டது.

## பொது
புக்கிட் ஜாலில் நகரத்திற்கு டாமன்சாரா-பூச்சோங் விரைவுச்சாலை மற்றும் புக்கிட் சாலில் நெடுஞ்சாலை வழியாகவும்; கிள்ளான் பள்ளத்தாக்கின் பிற பகுதிகளுடன் இணைப்புகள் உள்ளன. இவற்றைத் தவிர சா ஆலாம் விரைவுச்சாலை, மாஜு விரைவுச்சாலை, மெக்ஸ் நெடுஞ்சாலை மற்றும் பந்தாய் புதிய விரைவுச்சாலை *(New Pantai Expressway)* வழியாகவும் புக்கிட் ஜாலில் நகரத்தை அணுகலாம். 

புக்கிட் ஜாலில் நகரம்,  செரி பெட்டாலிங் வழித்தடத்தில் உள்ள  புக்கிட் ஜாலில் எல்ஆர்டி நிலையம்,  செரி பெட்டாலிங் எல்ஆர்டி நிலையம் மற்றும்  அவான் பெசார் எல்ஆர்டி நிலையம் ஆகியவற்றால் சேவை செய்யப்படுகிறது.

## கல்வி
**இந்த நகரத்தில் அமைந்துள்ள கல்வி நிறுவனங்கள் / கட்டமைப்புகள்:**

* பன்னாட்டு மருத்துவப் பல்கலைக்கழகம் - *(International Medical University)*
* **[[மலேசிய தொழில்நுட்ப பூங்கா]]** - *(Technology Park Malaysia)*
* ஆசிய பசிபிக் தகவல் தொழில்நுட்ப நிறுவனம் - *(Asia Pacific Institute of Information Technology)*
* ஆசிய பசிபிக் தொழில்நுட்பம் மற்றும் கண்டுபிடிப்பு பல்கலைக்கழகம் - *(Asia Pacific University of Technology & Innovation)*
* புக்கிட் ஜாலில் தேசிய நடுநிலைப்பள்ளி - *(Bukit Jalil National Secondary School)*

## காட்சியகம்

File:Lebuhraya Bukit Jalil (Malaysia Federal Route 217), Bukit Jalil 20230424 150504.jpg| புக்கிட் ஜாலில் (2023)
File:Lebuhraya Bukit Jalil (Malaysia Federal Route 217), Bukit Jalil 20230424 150515.jpg| புக்கிட் ஜாலில் (2023)
File:Aurora Place Bukit Jalil interior (211205) 02.jpg| அரோரா மையம் (2021)
File:PPR in Bukit Jalil, Kuala Lumpur.jpg|மலிவுவிலை வீடுகள் (2016)
File:Bukit Jalil Church.JPG| மாநாட்டு அரங்கம் (2015)


## மேலும் பார்க்க
*  அம்பாங் வழித்தடம்–செரி பெட்டாலிங் வழித்தடம் 
*  புக்கிட் ஜாலில் எல்ஆர்டி நிலையம் 
*  செரி பெட்டாலிங் எல்ஆர்டி நிலையம் 
*  அவான் பெசார் எல்ஆர்டி நிலையம்

## மேற்கோள்கள்

## வெளி இணைப்புகள்

பகுப்பு:மலேசிய நகரங்கள்
பகுப்பு:கோலாலம்பூர்
பகுப்பு:கோலாலம்பூர் கூட்டாட்சி நகரங்கள்
பிரீத்தி முகுந்தன்

**பிரீத்தி முகுந்தன்** (*Preity Mukhundhan*) இந்திய நடிகை, விளம்பர வடிவழகி, நடனக் கலைஞர் ஆவார். இவர் முதன்மையாக தமிழ், தெலுங்கு மொழி திரைப்படங்களில் பணிபுரிகிறார்.

## தொழில்
2024 ஆம் ஆண்டு வெளியான ஸ்டார் திரைப்படத்தில் கவின் இணையாக இலன் இயக்கத்தில் முன்னணி கதாபாத்திரத்தில் நடித்திருந்தார்.

பிரீத்தி, விளம்பரம் மற்றும் திரைப்படத் தொழிலைத் தவிர, இசைப்படங்களிலும் தோன்றியுள்ளார். 2022 ஆம் ஆண்டு டீஜே அருணாசலம், யோகி பி, சிவாங்கி கிருஷ்ணகுமார் ஆகியோருடம் இணைந்து *முட்டு மு2* பாடலிலும் 2024 ஆம் ஆண்டு சாய் அபயங்கருடன் இணைந்து அவருடைய *ஆச கூட* பாடலிலும் தோன்றியுள்ளார். *ஆச கூட* பாடலின் மூலம் பெரிதும் அறியப்பட்டார்.

பாட்ஷா மற்றும் ஷர்வி யாதவ் இணைந்து பாடிய *மோர்னி* பாடலிலும் இவர் இடம்பெற்றுள்ளார்.

## திரைப்படங்கள்

### திரைப்படங்கள்

### இசைப்படங்கள்

## மேற்கோள்கள்

## வெளியிணைப்புகள்
*

பகுப்பு:இந்தியத் திரைப்பட நடிகைகள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:2001 பிறப்புகள்

பகுப்பு:21 ஆம் நூற்றாண்டு நடிகைகள்
பகுப்பு:மறைக்கப்பட்ட பகுப்புகள்
பகுப்பு:இந்திய நடிகைகள்
பகுப்பு:தடப்பகுப்புகள்
பகுப்பு:மலையாளத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
கறுகபுத்தூர்

**கறுகபுத்தூர்** (*Karukaputhur*) என்பது கேரளத்தின் பாலக்காடு மாவட்டத்தின், பட்டாம்பி வட்டத்தில் உள்ள ஒரு சிற்றூராகும். இந்தப் பகுதி திரித்தாலா சட்டமன்றத் தொகுதிக்குள் உள்ளது. இது திருமிட்டக்கோடு ஊராட்சியைச் சேர்ந்தது. இப்பகுதி பாலக்காடு மாவட்டத்தின் கிழக்குப் பகுதியில் வேகமாக வளர்ந்து வரும் அரை நகர்ப்புறப் பகுதியாகும். இது பாலக்காடு நகரத்தை விட திருச்சூர் நகரத்திற்கு அருகில் உள்ளது.

## போக்குவரத்து
கறுகபுத்தூரில் தனியார் பேருந்துகள்தான் அதிகமாக மக்கள் போக்குவரத்தின் பயன்பாட்டுக்கு உள்ளன. இந்த வழியாகத்தான் பட்டாம்பி, நெல்லுவாய் போன்ற இடங்களுக்கு தனியார் பேருந்துகள் இயக்கப்படுகின்றன. கறுகபுத்தூருக்கு அருகிலுள்ள மற்ற முக்கிய அரை நகர்ப்புறப் பகுதிகளாக கூட்டாநாடு, சல்லிசேரி ஆகியவை உள்ளன. இதன் வடக்கே பட்டாம்பியும், கிழக்கே ஷொர்ணூர், நெல்லுவாய் போன்றவையும், மேற்கே  பெரிங்கோடு, சாலிசேரி மற்றும் திருச்சூர் மாவட்டத்தின் எல்லைப் புறக் கிராமங்களும் உள்ளன. அவற்றை இணைக்கும் முக்கிய போக்குவரத்து மையமாக கறுகபுத்தூர் உள்ளது. திருச்சூர் மாவட்டத்திற்கு அருகாமையில் இருப்பது இந்த சிறிய நகரங்கள் அண்மைய ஆண்டுகளில் வளர்ந்து வருவதற்கு முக்கிய காரணிகளில் ஒன்றாகும்.

## சமய மையங்கள்

* **நரசிம்மமூர்த்தி கோயில்**

கறுகபுத்தூர் நரசிம்மர் கோயிலில் ஆண்டுதோறும் மகரம் மாதத்தில் **கருகாபுத்தூர் ஏகாதசி**  . கொண்டாடப்படுகிறது. இக்கோயில் சுமார் பட்டாம்பியிலிருந்து சுமார் 12 கி.மீ. தொலைவில் அமைந்துள்ளது.  இந்த பழமையான கோயிலில்  மகரமாதத்தில் சுக்ல பக்ஷ ஏகாதசி நாளில் ஏகாதசி அனுசரிக்கப்படுகிறது.

இந்த பழமையான கோயிலில் அன்றைய சிறப்பு நாளில் சிறப்பு வழிபாடுகள் செய்யப்படுகின்றன. கோயிலானது பாரம்பரியமாக மலர்கள், இலைகள், தேங்காய் துருவல், வாழை இலை,  வாழைப்பழம் ஆகியவற்றால் அலங்கரிக்கப்படுகிறது. மகரமாதம் அமாவாசைக்குப் பிறகு ஏகாதசி அனுசரிக்கப்படுகிறது. (மகரம் மாதம் சுக்ல பக்ஷ ஏகாதசி).

* **கறுகபுத்தூர் ஜும்ஆ மசூதி**

பிரசித்தி பெற்ற கறுகபுத்தூர் நேர்ச்சை ஒவ்வொரு ஆண்டும் பிப்ரவரி மாதம் அனுசரிக்கபடுகிறது. இதை கறுகபுத்தூர் ஓடம்புள்ளி ஜரம் சந்தனக்குடம் நேர்ச்சை என்றும் அழைப்பர். இது கேரளத்தில் நடக்கும் பழமையான நேர்ச்சை திருவிழாக்களில் ஒன்றாகும். இது மற்றும் கிட்டத்தட்ட 120 ஆண்டுகள் பழமையானது.

## முக்கிய நிறுவனங்கள்

* பஞ்சாப் நேசனல் வங்கி - திருமிட்டகோடு கிளை
* பெடரல் வங்கி - கறுகபுத்தூர் கிளை
* முத்தூட் ஃபைனான்ஸ் - கறுகபுத்தூர்

### குறிப்பிடத்தக்க ஆளுமைகள்

* ஈ. சிறீதரன் - மெட்ரோ மேன்
* கலாமண்டலம் சந்திரன்
* கலாமண்டலம் கீதானந்தன்
* பெரிங்கோடு விஜயன்
* விஜயன் சாத்தன்னூர்
* அச்சுதானந்தன் வி பெரிங்கோடு

## மேற்கோள்கள்

பகுப்பு:பாலக்காடு மாவட்டத்திலுள்ள கிராமங்கள்
பகுப்பு:Coordinates on Wikidata
அமர் சிங் ரத்தோர்

**ராவ் அமர் சிங்** (*Rao Amar Singh*) (30 டிசம்பர் 1613 - 25 ஜூலை 1644) என அறியப்படும்  இவர் இராஜபுதனத்தின் மார்வார் பிரதேசத்தை ஆட்சி செய்த இரத்தோர் வம்சத்தின் மன்னன் முதலாம் கஜ சிங்கின் மூத்த மகனும் மற்றும் வாரிசும் ஆவார்.

இவர் தனது குடும்பத்திடமிருந்து பிரிந்து நாடு கடத்தப்பட்ட பிறகு, முகலாயகர்ளின் சேவையில் நுழைந்தார். விரைவிலேயே தனது போர் வீரம் காரணமாக பேரரசரின் பிரபுக்களில் ஒருவராக ஆனார். நேரடியாக பேரரசரால் ஆளப்பட்ட நாகௌர் கோட்டையின் சுபாதாராக (ஆளுநர்) ஆனார்.

1644இல், கிளர்ச்சியில் ஈட்டுபட்ட இவர் மீது  அபராதம் விதிக்க பேரரசர் முயன்றதால் இவர் கோபமடைந்தார். பேரரசரின் சார்பில் அபராதம் வசூலிக்க வந்த முகலாயப் பேரரசர் ஷாஜகானின் தளபதி சலபாத் கானை குத்திக் கொன்றார். இவர் இன்றும் இராசத்தான், மேற்கு உத்தரப்பிரதேசம் மற்றும் பஞ்சாபின் சில பிரபலமான பாடல்களில் கொண்டாடப்படுகிறார்.

## குடும்பம்
அமர் சிங் , மார்வாரின் அரசன் கஜ சிங்கின் மூத்த மகனாக 11 டிசம்பர் 1613 அன்று பிறந்தார். இவரின் தாயார் சோன்கர்ஜி மேவார் இராச்சியத்தைச் சேர்ந்தவர்.

## வாழ்க்கை
இவரின் தந்தை இறந்த பிறகு, மார்வார் இராச்சியத்தின் சிம்மாசனம் இவரின் தந்தையின் விருப்பப்படி இவரது 11 வயது இளைய ஒன்றுவிட்ட சகோதரர் குன்வர் ஜஸ்வந்த் சிங்கிடம் வழங்கப்பட்டது. அதே சமயத்தில் அமர்சிங் நாகௌரின் பகுதிகளின் ஆட்சியாளர் ஆனார்.

## இதனையும் காண்க

* ஆக்ரா கோட்டை

## மேற்கோள்கள்

பகுப்பு:1644 இறப்புகள்
பகுப்பு:1613 பிறப்புகள்
பகுப்பு:இராஜஸ்தான் வரலாறு
கோலாலம்பூர் விளையாட்டு நகரம்

**கோலாலம்பூர் விளையாட்டு நகரம்** (மலாய்:*Bandaraya Sukan Kuala Lumpur*; ஆங்கிலம்:*KL Sports City*) என்பது மலேசியா, கோலாலம்பூர், புக்கிட் ஜாலில் புறநகர்ப் பகுதியில் உள்ள ஒரு விளையாட்டு நகரம்; மற்றும் மலேசியாவில் மிகப்பெரிய விளையாட்டு வளாகமும் ஆகும். 

இந்த விளையாட்டு நகரம் கோலாலம்பூர் மாநகரில் இருந்து 20 கி.மீ. தெற்கே உள்ளது. "ஒரு பூங்காவில் உள்ள விளையாட்டு வளாகம்" என்று அழைக்கப்படும் இந்த நகரம், மலேசியாவில் மட்டும் அல்லாமல் தென்கிழக்கு ஆசியாவிலும் ஒரே விளையாட்டு நகரம் எனவும் அறியப்படுகிறது.

## பொது
இந்த நிலையம், 1998-ஆம் ஆண்டு காமன்வெல்த் விளையாட்டுப் போட்டிகளுக்கு *(1998 Commonwealth Games)* முன்னதாக 11 சூலை 1998 அன்று, மலேசியாவின் அப்போதைய பிரதமர் மகாதீர் முகமது அவர்களால் திறந்து வைக்கப்பட்டது. 

அதன் பின்னர் காமன்வெல்த் விளையாட்டுகளின் தொடக்க விழா நடைபெற்றது. இந்த வளாகம் 2017-ஆம் ஆண்டில் தென்கிழக்கு ஆசிய விளையாட்டுப் போட்டிகளுக்காக *(2017 Southeast Asian Games)* கோலாலம்பூர் விளையாட்டு நகரமாக மேம்படுத்தப்பட்டது.

## அணுகல்
இந்த விளையாட்டு நகரத்திற்கான அணுகல் வழிகள்: 

*  சா ஆலாம் விரைவுச்சாலை  
*  புக்கிட் சாலில் நெடுஞ்சாலை  
*  கோலாலம்பூர்-சிரம்பான் விரைவுச்சாலை  
*  சுங்கை பீசி விரைவுச்சாலை    
*  புக்கிட் ஜாலில் எல்ஆர்டி நிலையம்

## கட்டமைப்பு
**கோலாலம்பூர் விளையாட்டு நகரத்தில் உள்ள கட்டமைப்புகளும் வசதிகளும்:**

* புக்கிட் ஜாலில் தேசிய அரங்கம் - *(Bukit Jalil National Stadium)*
* ஆக்சியாட்டா அரங்கம் (புத்ரா உள்விளையாட்டு அரங்கம்) - *(Axiata Arena)*
* மலேசிய தேசிய வளைதடிப் பந்தாட்ட அரங்கம் - *(National Hockey Stadium)*
* தேசிய நீச்சல் மையம் - *(National Aquatic Centre)*
* தேசிய சுவர்ப்பந்து மையம் - *(National Squash Centre)*
* காமன்வெல்த் பூங்கா - *(Commonwealth Hill)*
* குடும்பாப் பூங்கா - *(Family Park)*
* புக்கிட் ஜாலில் குழிப்பந்தாட்ட மன்றம் - *(Bukit Jalil Golf and Country Club)*
* மலேசிய தேசிய விளையாட்டு மன்றம் - *(National Sports Council of Malaysia)* 
* புக்கிட் ஜாலில்  விளையாட்டுப் பள்ளி - *(Bukit Jalil Sports School)*
* புக்கிட் ஜாலில் எல்ஆர்டி நிலையம் - *(Bukit Jalil LRT Station)*
* காமன்வெல்த் கிராமம் - *(Vista Komanwel)*
* காமன்வெல்த் காமன்வெல்த் வணிக மையம் - *(Vista Komanwel Shopping Centre)*

## காட்சியகம்
**கோலாலம்பூர் விளையாட்டு நகரத்தின் காட்சிப் படங்கள்**

File:National Aquatic Centre, Bukit Jalil (220713).jpg| மலேசிய தேசிய நீச்சல் மையம் (2022)
File:Majlis Sukan Negara Malaysia, Bukit Jalil (220713).jpg| மலேசிய தேசிய விளையாட்டு மன்ற தலைமையகம் (2022)
File:Malaysia - Bukit Jalil Stadium by Bartosz Sakwerda.jpg| புக்கிட் ஜாலில் தேசிய அரங்கம் (2023)
File:Institut Sukan Negara, Bukit Jalil (220713).jpg| புக்கிட் ஜாலில் விளையாட்டுப் பள்ளி  (2022)


## மேலும் காண்க

* மெர்டேக்கா அரங்கம்
* சுல்தான் இப்ராகிம் விளையாட்டரங்கம்
* தாருல் அமான் விளையாட்டரங்கம்
* கோலாலம்பூர் கால்பந்துச் சங்கம்
* சுல்தான் அசுலான் சா கோப்பை
* மலேசியாவின் சிறந்த விளையாட்டு வீரர் விருது
* மலேசியாவின் சிறந்த விளையாட்டு வீராங்கனை விருது

## மேற்கோள்கள்

## வெளி இணைப்புகள்
* Official website
* Official KL Sports City Website

பகுப்பு:மலேசிய அமைப்புகள்
பகுப்பு:மலேசியாவில் விளையாட்டு
செரி பெட்டாலிங் எல்ஆர்டி நிலையம்

**செரி பெட்டாலிங் எல்ஆர்டி நிலையம்** (ஆங்கிலம்: *Sri Petaling LRT Station*; மலாய்: *Stesen LRT Sri Petaling*; சீனம்: 大城堡站) என்பது மலேசியா, கோலாலம்பூர், செரி பெட்டாலிங் வழித்தடத்தில் அமைந்துள்ள குறைந்த உயர்வு  *(Low rise)* இலகு தொடருந்து *(LRT)* நிலையமாகும்.

1998-ஆம் ஆண்டு, கோலாலம்பூரில் நடைபெற்ற  காமன்வெல்த் விளையாட்டுப் போட்டிகளின் *(1998 Commonwealth Games)*  நினைவாக இந்த நிலையம் திறக்கப்பட்டது. கோலாலம்பூர், சாலாக் செலாத்தான் பகுதி வாழ் மக்களுக்கு இந்த நிலையம் சேவை செய்கிறது.

## பொது

செரி பெட்டாலிங் எல்ஆர்டி நிலையம் முன்பு **காமன்வெல்த் நிலையம்** *(Komanwel station)* என்று அழைக்கப்பட்டது.

இஸ்டார் எல்ஆர்டி அமைப்பின் *(STAR-LRT System)* இரண்டாம் கட்டத்தின் ஒரு பகுதியாக 15 கி.மீ. தொலைவிற்கு 7 நிலையங்கள் கட்டப்பட்டன. அந்த நிலையங்களில் இந்த செரி பெட்டாலிங் எல்ஆர்டி நிலையமும் ஒன்றாகும். இந்த நிலையம் 11 சூலை 1998 அன்று திறக்கப்பட்டது. இந்த நிலையத்தில் திறந்தவெளி வாகன நிறுத்துமிடங்கள் உள்ளன.

### அமைவு

அவான் பெசார் எல்ஆர்டி நிலையத்திற்கு முன்னரும்; புக்கிட் ஜாலில் எல்ஆர்டி நிலையத்திற்கு பின்னரும் செரி பெட்டாலிங் எல்ஆர்டி நிலையம் அமைந்துள்ளது.

## அமைப்பு

## அம்பாங் வழித்தடம்–செரி பெட்டாலிங் வழித்தடம்

அம்பாங் வழித்தடம்; செரி பெட்டாலிங் வழித்தடம் (ஆங்கிலம்: *LRT Ampang Line* - *LRT Sri Petaling Line*) என்பது மலேசியா  கிள்ளான் பள்ளத்தாக்கு பகுதியில் அமைந்துள்ள இலகு விரைவு தொடருந்து வழித்தடங்கள் (*Light Rapid Transit Line*) (**LRT**) ஆகும். 

இந்த இரு வழித்தடங்களின் ஒருங்கிணைந்த வலையமைப்பு 36 நிலையங்களைக் கொண்டது; மற்றும் 45.1 கிலோமீட்டர் (28.0 மைல்) நீளம் கொண்ட தடங்களைக் கொண்டுள்ளது. மலேசியாவில் செந்தர இரும்புப் பாதை மற்றும் தானியங்கி தொடருந்துகளைப் பயன்படுத்திய முதல் வழித்தடங்கள் இவைவே ஆகும்.

### பிரசரானா மலேசியா

பிரசரானா மலேசியாவின் துணை நிறுவனமான ரேபிட் ரெயில் நிறுவனத்தின் ரேபிட் கேஎல் அமைப்பின் ஒரு பகுதியாக இந்த வழித்தடங்கள் இயக்கப்படுகின்றன.

எல்ஆர்டி அம்பாங் வழித்தடத்தில் ஒரு முனையிலிருந்து மறுமுனைக்குச் செல்ல 41 நிமிடங்களும்; எல்ஆர்டி **செரி பெட்டாலிங்** வழித்தடத்தில் செல்ல 74 நிமிடங்களும் பிடிக்கும். 

எல்ஆர்டி செரி பெட்டாலிங் வழித்தடத்தின் அதன் முன்னாள் தெற்கு முனையமான செரி பெட்டாலிங் நிலையத்தின் பெயரில் செரி பெட்டாலிங் வழித்திடத்திற்குப் பெயரிடப்பட்டது.

## காட்சியகம்
**செரி பெட்டாலிங் எல்ஆர்டி நிலையத்தின் காட்சிப் படங்கள்**

File:Ampang LRT train for Ampang Line & Sri Petaling Line.png|2016
File:Sri Petaling LRT Station platform stairs (220713).jpg|2022
File:Sri Petaling LRT Station concourse (220713) 01.jpg|2022
File:Sri Petaling LRT Station outview (220713) alt.jpg|2022
File:Sri Petaling LRT Station to concourse (220713).jpg|2022


## மேலும் காண்க
* அம்பாங் வழித்தடம் - செரி பெட்டாலிங் வழித்தடம்
* புடு எல்ஆர்டி நிலையம்
* பிளாசா ராக்யாட் எல்ஆர்டி நிலையம்
* பண்டாராயா எல்ஆர்டி நிலையம்
* கோலாலம்பூர் சாலைகளின் பட்டியல்
* கிள்ளான் பள்ளத்தாக்கின் ஒருங்கிணைந்த போக்குவரத்து அமைப்பு

## மேற்கோள்கள்

* Trains collide on LRT line (updated)

## வெளி இணைப்புகள்

பகுப்பு:மலேசியத் தொடருந்து நிலையங்கள்
பகுப்பு:கோலாலம்பூர் கூட்டாட்சியின் தொடருந்து நிலையங்கள்
விஷ்ணு வாசுதேவ் நர்லிகர்

**விஷ்ணு வாசுதேவ் நர்லிகர்** (*Vishnu Vasudev Narlikar*)(26 செப்டம்பர் 1908-1 ஏப்ரல் 1991) பொது சார்பியலில் நிபுணத்துவம் பெற்ற இந்திய இயற்பியலாளர் ஆவார். ஜாமியா மில்லியா இஸ்லாமியாவில் செயல்படும் கோட்பாட்டு இயற்பியல் மையம், இவரது நினைவாக வருடாந்திர "வி. வி. நர்லிகர் நினைவு சொற்பொழிவை" நிறுவியுள்ளது.

## வாழ்க்கை
நர்லிகர் இந்தியாவின் மகாராட்டிர மாநிலம் கோலாப்பூரில் 1908 செப்டம்பர் 26 அன்று பிறந்தார். இவரின் தந்தை வாசுதேவசாசுதிரி நார்லிகர் சமசுகிருதத்தில் பண்டிட் மற்றும் பிரசங்கங்களை வழங்கினார். மூன்று சகோதரர்களில் விஷ்ணு இளையவர். இவர் கோலாப்பூரில் உள்ள வித்யாபீட உயர்நிலைப் பள்ளியிலும் இராஜாராம் கல்லூரியிலும் படித்தார். விஷ்ணுவின் இளமைக் காலத்தில் அவரின் தந்தை இயற்கை எய்தினார். இருப்பினும்  தனது கல்வியைத் தொடர்ந்த விஷ்ணு பல்கலைக்கழக நுழைவுத் தகுதித் தேர்வில் நான்காவது இடத்தைப் பெற்றார். இவர் கல்வி உதவித்தொகை பெற்று மும்பையில் உள்ள எல்பின்சுடோன் கல்லூரியிலும் மும்பையின் அறிவியல் நிறுவனத்திலும் படித்தார். இளநிலை அறிவியல் பாடத்தில் முதலிடம் பெற்றார். இதன் பின்னர் 1928-ல் மும்பை பல்கலைக்கழகத்தில் பட்டம் பெற்ற நர்லிகர், இங்கிலாந்தில் உள்ள கேம்பிரிச்சுப் பல்கலைக்கழகத்தில் தனது படிப்பைத் தொடர்ந்தார். இங்கு 1930-இல் கேம்பிரிட்ஜ் பல்கலைக்கழக இறுதிப்பட்டத்தினை கணிதத்தில் பெற்றார்.

கேம்பிரிச்சில் இவரது கல்விக்கு ஜே. என். டாட்டா அறக்கட்டளை நிதியுதவி அளித்தது. இவர் இந்தியாவுக்குத் திரும்பியதும் கோலாப்பூர் மாநிலத்தில் பணியாற்ற வேண்டும் என்ற நிபந்தனையுடன் கோலாப்பூர் மாநிலத்திலிருந்தும் கடன் பெற்றார். கேம்பிரிட்ஜ் பல்கலைக்கழகத்தில் கணிதப் பட்டத்தினை நட்சத்திரத் தகுதியில் முடித்த பெருமையினைப் பெற்றார் விஷ்ணு நர்லிகர். இவர் ஐசக் நியூட்டன் மாணவ உதவித்தொகையினையும் ரேலே பரிசினையும் பெற்றவர்.

1932ஆம் ஆண்டில், நர்லிகர் மும்பையினைச் சேர்ந்த சிறீதேவி நவாரேவை மணந்தார். ஆனால் சில ஆண்டுகளுக்குள் உடல்நிலை சரியில்லாமல் சிறீதேவி இறந்தார். பின்னர் 1937-ல் வி. எசு. ஹுசுர்பசாரின் சகோதரியான கிருஷ்ணாவை மணந்தார்.

இந்த இணையருக்கு இரண்டு மகன்கள் பிறந்தனர். இவர்களில் ஜெயந்த் வானியற்பியலாளராகவும், அனந்த் விஞ்ஞானியாகவும் இருந்தனர்.

## தொழில்
நர்லிகர் 1932இல் இந்தியா திரும்பியதும், தனது 24 வயதில் வாரணாசியில் உள்ள பனாரசு இந்து பல்கலைக்கழகத்தில் கணிதப் பேராசிரியராகவும், கணிதத் துறைத் தலைவராகவும் ஆனார். பனாரசு இந்து பல்கலைக்கழகத்தின் நிறுவனர் மதன் மோகன் மாளவியா, நர்லிகர் கோலாப்பூர் மாநிலத்திற்குச் செலுத்த வேண்டிய கடனைத் திருப்பிச் செலுத்தினார். இதன் மூலம் நர்லிகர் பனாரசு இந்துப் பல்கலைக்கழகத்தில் பணியாற்ற முடிந்தது. இதன் பின்னர் 1966-ல் புனா பல்கலைக்கழகத்தில் பணியாற்றத் தொடங்கிய நர்லிகர் 1973-ல் கணிதப் பேராசிரியராக ஓய்வு பெற்றார். 1960 முதல் 1966 வரை, இவர் இராசத்தான் அரசுப்பணியாளர் தேர்வாணையத் தலைவராகப் பணியாற்றினார். நர்லிகர் 1931-ல் அரச வானியல் சங்கத்தின் உறுப்பினராகத் தேர்ந்தெடுக்கப்பட்டார்.  இவர் 1981 முதல் 1982 வரை இந்தியக் கணிதச் சங்கத்தின் தலைவரானார்.

இந்தியாவில் முதல் தலைமுறை பொது சார்புவாதிகளுக்கு இவர் பயிற்சி அளித்தார். இவரது முனைவர் பட்ட மாணவர்களில் பிரகலாத் சுன்னிலால் வைத்யா, அமல் குமார் ராய்சவுதுரி, நரேஷ் தாதிச் மற்றும் அரகம் ஆர். பிரசன்னா ஆகியோர் அடங்குவர்.

## மேற்கோள்கள்

பகுப்பு:மகாராட்டிர அறிவியலாளர்கள்
பகுப்பு:மராத்தியர்கள்
பகுப்பு:1991 இறப்புகள்
பகுப்பு:1908 பிறப்புகள்
பகுப்பு:20-ஆம் நூற்றாண்டு இந்திய இயற்பியலாளர்கள்
வணீ சட்டமன்ற தொகுதி

**வணீ சட்டமன்றத் தொகுதி** (Wani Assembly constituency) என்பது இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது யவத்மால் மாவட்டத்தில் அமைந்துள்ள ஏழு தொகுதிகளில் ஒன்றாகும். வணீ, சந்திராபூர் மக்களவைத் தொகுதிக்கு  உட்பட்ட ஓர் சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2024

## வெளியிணைப்புகள்
இந்திய தேர்தல் ஆணையம்
## மேற்கோள்கள்
 

பகுப்பு:மகாராட்டிர சட்டமன்றத் தொகுதிகள்